**Tanrıverdi Əliyev**

**QARŞILIQSIZ**

**MƏHƏBBƏT**

Vaxt axır su kimi, gedir cavanlıq

Bu Dünya döndükcə qocalıram mən

Zaman düz getdikcə gəlir qocalıq

Əqrəblər döndükcə qocalıram mən

Gözümün önünə gəlir əzrahıl

Gedibdir cavanlıq olmuşam ahıl

Həyatın sonudur, bitir bu nağıl

Ay ili ötdükcə qocalıram mən

Gözlərim zəifdi, bədənim xəstə

Ayağım şil olub, gəzirəm ahəstə

Vücudum biçarə düşüb bir dərdə

Əzalar söndükcə qocalıram mən

Hər dəfə dinlərəm, gözəl muğamı

Mən nə çox sevirəm, şikəstə-farsı

Ruhun qidasıdır, rastı-pəncgahı

Muğam dinlədikcə, qocalıram mən

O gözəl surətinə, şəmseyi-nişan demişəm

Ol səbzi-çeşminə mən, cənnəti-rizvan demişəm

Eylədin məni Məcnun sən, salmısan çöllərə

Sənin pak eşqinə mən, Leyliyi-canan demişəm

Mən Bəhram şaham ki, Gur dırnağın başına saplayan

Sən Fitnəsən, eşq oxun könlümə sancan demişəm

Mən Rüstəmtək pəhləvan, cəng eyləyərəm min divlə

Sən Zöhrabtək nazlısan, sənə mən xəndan demişəm.

İmamət çırağı əsədullahi Mürtəza mənəm

Əxlaqına aşiq olub xanım Zəhradan demişəm

Ol təxti-sasan şahı, Xosrovi-Pərvaz olmuşam

Sənin bal ləblərinə, Şirin bir dəhan demişəm

Sən Züleyxatək eşqi həq bilirsən ey nazlı yarım

Ruhum sənə aşiqdir, Yusifi-Kənan demişəm

Sənin eşqində Süleyman büllur bir saray düzəldər

Sən böyük Bilqeyssən, sana mələyi-sultan demişəm.

Bu firon Exnaton, aşiq oldu Nifertitaya

Üzüymü sənə verdikdə, həqiqi – nişan demişəm

Ol Adəm cisminə girdim Ədən bağıydı məskənim

Sən ki Həvvasan, sana könlümə məkan demişəm

Ey Fərman, o leysan suyundan, min mirvari doğar

Mən ona sədəfi-dəhan, özümə leysan demişəm

Ey nazlı yarım, aşiq olar sənə bu can hə desən.

Taxtımı bəxş edər sənə fərman, hə desən.

O çeşmini görcək sükut çökür məftun könlümə

Cismimdən ayrılar bu ruhu-qan, hə desən.

Qanım axsın yerə, olsun güzgü ordan sevgimə bax

Mən ölsəm belə, yenidən gələr mənə can hə desən

Yusifi-Züleyxa oldu bəşərin dilində əzbər

Əzbər nə əzbər, eşq olar cahanda dastan, hə desən

Müqəddəs eşqdir şəmi-nurtək ziya əfşan edən

Nura qərq olar zülmət içindəki bu can, hə desən

Sənin libasını ürəyimin pustundan tikərəm

Bu fəqir könlümü, kəsərəm sənə qurban hə desən

Fərman bilir ki, eşq Allahın qüdsi -məzhəridir

Şadi-xürrəm olar o Əkbəri- Rəhman, hə desən

Gəlibdir yaz fəsli bahar ayları,

Çiçəyin açdığı baxçaya bir bax!

Hər yana yayılıb güllərin ətri,

O dağın döşündə qönçəyə bir bax!

Qaranquş oxuyur sevgi havası,

Aləmə yayılıb səsi-sədası,

Könlümə oxşayır bülbül avazı

Musiqi dinləyən sərçəyə bir bax!

Novruzun havası gəlir uzaqdan

Xoşbəxtlik duyulur, bu yurd-məkandan

Bayram ətri gəlir hər el-obadan

Şirniyyat qoxulu xonçaya bir bax!

Eşqin dəryasıdır yaşıl gözlərin

Aşiq olan Məcnun orda boğular

Bal kimi dadlıdır şirin sözlərin

Kəpənək üstündə, heyrətlə uçar

Saçların qızıldır, zərgərlər heyran

O zərif saçlara, daraqlar qurban

Saçının telinə diqqətlə baxan

Dönüb şair olub, şeirlər yazar

Sən özün laləsən, libasın ləçək

Gülüstan bağına, verirsən bəzək

Ətrini qoxlayan, o nurlu mələk

Ləçəynin ətrindən divanə olar

Yaranmış cisminə məftundur cahan

Qaşların dartılmış, sanki yay-kaman

Səni xəlq eyləyən, o uca Rəhman

Bu gözəl hüsnünə sakitcə baxar

Sən hərfi-sərkeşsən,sənsiz yox ğəzəldə məna

Ey surəti-nur mənim ehtiyacım var sana

O sərvi-gərdanına şəayan oldu qızıl bağ

Dəstində şayan oldu, nişani-əyar sana

Giryan qıldı bu çeşmim baxdıqca surətinə

Görməz səndən səva gözəl aşiq olar sana

O kətan geyminə heyrandır, ətri-rayihə

Libasında oldu şayan müşki-ənbar sana

Sən bənövşəsən,cəldi-cəzb etdin pərvanəni

Fateh de, ey gül, yaraşdı cənnəti-diyar sana

Bu əbədi ruhum sənə vurular

Ruhlardır bir-birnə aşiq olanlar

Bədənsə fanidir, ondan yar olmaz

Bu ruhun eşqisə, heç zaman solmaz

Bədəndir bu gün var sabahsa yoxdur

Bu cismin həyatı, “bir” güldən çoxdur

Bu bədən gedəcək torpaq altına

Əbədi ruhumsa Allah qatına

Bu sonsuz eşqimi sən ucuz bilmə,

Qoşulub bədənə torpağa gedə,

Eşqin bir qətrəsi cahanı parladır,

Onun da məkanı Allah qatıdır.

İnsanı yaşadan ruhdur biləsən,

Ruhsuz bu bədəni gəl heç sevmə sən!

Mən bu ruhla gəldim, könlünə qonaq,

Gəl sənin ruhunla Allaha qovuşaq.

Əbədi ruhumla sonsuz sevəcəm

Eşqimi Allaha bəyan edəcəm

Bu aşiq gözlərim, vurğundur sənə

O yaşıl gözlərin təb verir mənə

Bu qara gözlərim, borcludur sənə

Sənsiz bu gözlərim, nəyimə lazım?!

Qəlbimin sahibi sənsən ey canan

Könlümdə yaradıb səni yaradan

Səninçün döyünür bu ürək, bu can

Sənsiz bu ürəyim, nəyimə lazım?!

Sənsən bu cahanda Allahtək gözəl

O gözəl hüsnünə yazmışam qəzəl

Bu şair əlləri etmisən özəl

Sənsiz bu əllərim nəyimə lazım?!

Gözlərin zümrüddür qaşların kaman

Sənə hər baxdıqda dayanır zaman

O nurlu surətin parlayır yaman

Səndən gözəl canan dünyada varmı?!

Ceyrandır meşədə bir nazlı pəri

O aşiq maralın parlaq gövhəri

Lakin yox ceyranın zümrüd gözləri

Səndən gözəl ceyran dünyada varmı?!

Süleyman olmuşdur, cahanda tək şah

Davud da özünü etdi şahənşah

Davudla Süleyman olsunlar agah

Səndən gözəl sultan dünyada varmı?!

Aşiqdir Məşuqun ciyər parəsi

Eşqdir Aşiqin ürək yarəsi

Sənsən tək qəlbimin dava-çarəsi

Səndən gözəl dərman dünyada varmı?!

Qılır çeşmi-giryanım olır zar ondan ötəri

Könlüm parələndi oldu xar ondan ötəri

Surəti-xəndanı pərvaz eylər qəlbimi

Sol yanda oturub edir giriftar ondan ötəri

Sarı zülfinə nəzər eylədim aldım pürr ilham

Hər qəzəl fəğan eylər hayqırar ondan ötəri

Ayağı təmas etməsün yerin riyakar səthinə

Ayağı qoysın qəlbimə könül bağırar ondan ötəri

Ey Fərman, fələk degildi gözəllərdən qafil

Lakin, sən eylə gözəlləri inkar ondan ötəri

Cənnətdən yazıram qəmli məktublarımı sana

Mən şəhid oldum, laakin ölmədim mən, ay ana

Hər gecə gəlib daxil olummu yuxularına?!

Lakin, sən qucaqlamağa məni hardan tapacaqsan?!

Ürəyinə dağ qoymağa məni hardan tapacaqsan?!

Vaxt gəlib yetişdi, geddim mən hərbi xidmətə

Şəhadət yazılıbmış bu taleyə qismətə

Bir axşam gələrmiş, o tabutum məmləkətə

Saçına ağ dən olmağa məni hardan tapacaqsan?!

Ürəyinə dağ qoymağa məni hardan tapacaqsan?!

Sən özün istərdin mən aşiq olub evlənəm

Şəninə layiq bir gəlin də mən gətirəm

İndisə sizdən uzaq mən bədbəxt bir şəhidəm

Toyda mənlə oynamağa məni hardan tapacaqsan?!

Ürəyinə dağ qoymağa məni hardan tapacaqsan?!

Çox şirin səslənir ana kəlməsi

Anadır Allahın ən saf bəndəsi

Üzünün nurudur Allahın payı

Qabarmış əlləri torpağın tayı

Anadır insana həyatı verən

Onu saf qəlbiylə könüldən sevən

İlahi sən qoru mənim anamı

Qurban et ona sən mənim canımı

Əməklə böyütdü daim o məni

Ey ana, bu qəlblə sevirəm səni

Yemədi yedirdi, gecə yatmadı

Saçını bizimçün, hərgün ağartdı

İlahi sən söylə bizlərə görək

O ana borcunu necə ödəyək?!

Təki o haqqını halal eyləsin

Övladın şəninə dua söyləsin.

Çəkilib qeybə bu gün ol canım dərsdən qaçıb

Görmürəm mən onu hey cananım dərsdən qaçıb

And ola Allaha ki, mən çəkirəm iztirab

Patokun işraqı yox, çün Nuri-rizvanım dərsdən qaçıb

Sıxılıb sinədə qəlbim, olub o giriftar

Vətən əldən gedib, çün yurdı-məkanım dərsdən qaçıb

Mənə məkan olmuş onun o yaşıl gözləri

Vətən üstində bitən ol Xəndanım dərsdən qaçıb

Ey Fərman, ölüb, yaşama sən çək iztirab

Çün sənin pak ruhun və qaraqanım dərsdən qaçıb

Sən nurla xəlq oldun Adəmdən əvvəl

Hüsnünün surəti mələkdən gözəl

Danışır mənimlə o uca Rəhman

O işraq dilinlə vallah sən inan

Sənin pürr-kəmalın Allaha dəlil

Dəlili rədd edən olar şil-zəlil

Sözünün hər hərfi Quran ayəsi

Sənin xəlq olmağın Allah qayəsi

Hər feilin faili Allahdır vallah

O naqis Allaha tabedir billah

Gər feilin failin bilmək istəsəm

İlk öncə mən səni anlaya biləm

Heç nədən qorxmuram şükür Allaha

Bir şeydən qorxuram and ola ona,

Sənin gözəlliyinə mən baxan zaman

Çaşıb mən deyərəm sənsən tək Rəhman

Ey qəlb, yar hüsnindəki xəndanə bir bax

Xəndan ləbindəki əfşanə bir bax

Səbzi-çeşmi edir qəlbimi giriftar

Çeşmin üstündəki kəmmanə bir bax

Tökür bal sözlərin o ləb dəhanından

Dəhan zatındakı ağ dəndanə bir bax

Saldım dilinə ismimin mən lövbərin

Baxmaq çün hərfimə sən zəbbanə bir bax

Xoşdu mənə göylərə eşqiylə ucalmaq

Göydən sənə göndərilən Fərmanə bir bax

Dilbəra söylə mənə “hə” cavabın divvanə olum

Başına dönüm sənin mən eşqinə pərvanə olum

Ədən bağında sən idin ətri-əfşan güli-xəndan

Ləçəynin mən surətinə düz rəngi-nişşanə olum

Mən səni sevirəm ruhumla, cismimlə bir müştərək

Gər sən istə mən mehrinə qəlbimlə bəhhanə olum

Mən olsam sabilərdən mən sənə iman eyləyərəm

Ulduztək parlarsan sən eşqdən qoyma cəzzanə olum.

Fərhad kim olub Fərmanın eşqin ötüb dalda qoya?!

Dünyanı dəldim mən eşqdən, mehrinə əfsanə olum.

Mən bu gün öz yarımı tək görmüşəm baxçada bax.

Əlinə gül, başına gül taxıb oturub xalçada bax.

Külək eylər pərvaz saçı qalxar bah yuxarı

Axtarar yar şanəsini, şanəsi o nalçada bax

Kənardan seyr edirəm mən onun ləb- yanağın

Hər baxanda ona mən qəlbdəki bu \*şaxşada bax

Mənim eşqim kök atıb, bitib o dolçada pak

Dilbəra, sən ol eşqin filzinə dur dolçada bax

Sənin buu Fərmanın yazdı sənə şah qəzəl

Yazıb qoydum mən yanına yandakı o boxçada bax

Fikr edirəm hüsnüni mən şamu-səhər

Hicran etmə könlümə gəl mehman, ey yar

Qəlbim ola ayağına pak payəndaz

Taxtıma sahib olasan sultan ey yar

Eşq bağına olmuşam mən şair bağban

Naz etmə gəl bağçama ol xəndan ey yar

Göz yaşınla alıram mən pak dəstəmaz

Möhrüm alnın dinimə ol sübhan ey yar

Söylə Fərman yardan başqa yar istəmə!

Sənə vurğun aşiq olub Fərman ey yar.

Sultan idim cahanda mən sən məni mat eylədin.

Həyat çərximi döndərib, düz şahimat eylədin.

Mübtəda ol cümləmə sən hərfin ola baş tacım

Pənci-hərfinlə cümləmi abi-həyyat eylədin.

İsmin rəmzinə aşiq düşdüm əzəldən mən, ey yar

Eşqinlə sən xəttimi pak hüsni-xəttat eylədin.

Zənn eyləmə mən qədimdən şair idim, ey Şirin

Xosrov qıldın məni, sən şeyrimə niccat eylədin

İnancı itmiş Fərmanın, məhəbbətə sevgiyə

Ömrümə sən gəldin vallah, eşqi isbat eylədin

Oğlum Alessandro gözünü aç həyatına bir bax

Mənasızlıq deyilmi mənasız həyatda məna axtarmağ?

Danışımmı sənə dünyanın

Axmaqlığından

İnsan qanına susayan insanın

Alçağlığından

İyrənmirsən sən hər yerdə

Narkoman görməkdən?!

Narahat olma!

Onlar bezmirlər metamfetamindən

Pereroz getməkdən

Bezmədin sən hamıya dəyər verməkdən

Hərkəsi sürreal baxışla gözucu

Süzməkdən

İyrənmirsən sən ictimai qınaqlardan?!

Ağsaqqal sözünə baxıb özünü 50 il geri salmaqdan?!

Bezmirsən sən realı romantik, romantizmi real yaşamağdan

Hər dəqiqə gedir xəyalında şüur axını

Düşünürsən şərqdə intibahı qərbdə Renessansı

Əl çək! Bitdi o dövrdəki romantik həyat

İndi hamı yazır kopya, plagiat

İyrənmirsən sən metrodakı dilənçilərdən

Körpə uşaqların səndən gəlib 40 qəpik istəməyindən

İyrənmirsən sən yalan vədlərdən

Səninlə evlənəcəm deyib, qız aldadan gədələrdən

Görürsənmi həyat necədə iyrəncdir Kamyunun fikirləri gör necədə

Həqiqətdir

Reinkarnasiya qatarına minib bu həyata gəlmə

Bir baş get cənnətə dünyanı dəyişəndə

Mənim oğlum Alessandro ,

Danışırlar sənə Axundovdan qalma nağıllar

Üstündəndə oxuyurlar şirin laylalar

Sabir problemlərin öyrədirlər sənə

Öz dövrünün həqiqətlərin görməyəsən deyə

Yatma Alessandro , qəti sən yatma!

Həyatın aptekində endorfin axtarma!

İ lk bahar yarpağı yaşıl gözlərin.

R əssamın rəsmidir sarı tellərin.

A llahın sözüdür, şirin sözlərin.

D işlərin gülərkən bəyaz dənizdir

Ə tirşah cisminsə, nurlu bənizdir.

Sənsizəm səninlə, səninlə sənsiz,

İşraq göydən gəlmir xəyalə sənsiz

Fikrimdən çıxmazsan heç zaman ey yar,

Gəlməz ilham vallah , kəmalə sənsiz.

Yanına gəlməyə qorxuram mən, yar

Üz-üzə gəlməyə saf könlüm qorxar,

Sənə aşiq olan, utancaq qəlbim,

Bir kəlmə söhbətə çox xoşbəxt olar.

Ruhumda qalmamış dözüm, iradə

Könlümün sultanı gözəl İradə,

Min mələk içində səni sevmişəm

Mələklər şahısan sənsən İlahə

Mən səni sevəcəm sən sevməsən də

Nazını çəkəcəm naz etməsən də

Gözlərəm mən sənin, “hə” cavabını

O müsbət cavabı sən verməsən də

And ola Allaha ki, yar səndən səvaa yarım yox!

Olub aşiq dərd çəkdim mən eşqdən qeyri azarım yox.

Yoxdu mənim bax məkanım, düşmüşəm düz çöllərə mən

Könlün olub vətən mənə səndən başqa diyarım yox.

İstər ola qış, ya payız, hava isti bir yay ola

Şad olsan sən saf yaz olur səndən səva baharım yox.

Hüsnün çiçək olmuş sənin açıb-solsa da sevəcəm

Yüzündən qeyri bir bax laləzarım ya gülzarım yox.

Fərman sevdi olduğun tək surətini ey nazlı yar

Fikrimdən də çıxmaz gözün sənsiz mənim naharım yox

Ey hüsni-pəri mehri-qəlbim qurbandır sana,

Çeşmi-Yusif suretinə zənəxdandır sana.

Mürəxxəs ol, dünyayə sən söylə təlağ üç kəz,

Yurdu-məskən olsın könlüm,bax məkandır sana

Söylər sana alə siratin mustəqim, Allah

Nuri-əxlaqi cəlil edən Rəhmandır sana

Nə mey məst etdi məni, nə şərabi-piyalə,

Çeşmin məni məst etdi, zatım heyrandır sana

Kuntu-kənzan zəmani ruhum aşiq olmuşdı,

İndiysə zəatım aşiqi-insandır sana.

Sən dəryavi-rəhmandan gəlmüş şirin damlasan,

Fərman yalnız sana aşiq vurğun candır sana

Mən aaşiq olmağı Əli-Mürtəzadan öyrəndim

Yəlan olmaz sevgidə çün eşqi mən ondan öyrəndim

Kim Allaha ki, aşiq olsa yarına vurğun olar,

Mən yaarımı sevməyi o Allahdaan öyrəndim

Cəmalında təca olub Rəhmanın o nişanəsi

Hərifi görməyi mən bax meydən, şərabdan öyrəndim

Çeşmin olub camii-cəm gördüm səndə cismimi mən

Piyalədən şeydaa olmağı hər abdan öyrəndim

Fərman bil ki,Əli sevməz yarın atıb qaçan şəxsi,

Mən qaçmaram çün aşiq olmağı Mövladan öyrəndim

Gülərkən yanağın üstü qırışır,

Gözünün qırışı dəniz dalğası,

Sifətin qızarsa qəlbim çırpınır

Üzünün rəngidir cənnət alması

Sümbültək sarıdır qızıl saçların

Bənövşə rənginə ucu boyanıb

Ay kimi nazikdir hilal qaşların

Gözünün üstünə sanki dolanıb

Nanətək yaşıldır , parlaq gözlərin

Zümrüd alıb rəngin sənin gözündən

Bülbültək şirindir ballı sözlərin

Şair ilham alır sənin sözündən

Sən mənim bağımda qırmızı gülsən

Nəğmələr oxuyan nazlı bülbülsən

Ey nurlu nigarım, ay üzlü yarım

Allahın nişanı, məzhərisən sən

Bu gözəl ətrinlə valeh olmuşam

Çiçəyin əfşanı, ləçəyisən sən

Hüsnünə məftundur, bu böyük fələk

Baş əyib qarşında, minlərlə mələk

Fələyin çərxinə verirsən bəzək

O çərxin mizanı, nizamısan sən

Gözlərin dəryadır, şairlər heyran

Hər dəfə baxdıqda, alıram ilham

Gözünün rənginə şeirlər qurban

Qəzəllər sultanı, şahənşahsan sən

Mənalı sözlərin qəlbə dərmandır

Kəlmənin hər hərfi eşqə fərmandır

Səsinin avazı sevgi fəğandır

Aşiqin nigarı, xanımısan sən

Xəyalım ssenari olub beynimdə

Qəhrəman olmusan fikir-zikrimdə

Gözmün önündə yaranır illuziya

Sən sanki rəsmsən həyat Florensiya

Dərsə gəlməyimin səbəbi sənsən,

Səbəbin eşqini kaş ki, sən bilsən,

Gözlərim axtarır səni dəhlizdə

Sən isə gəzirsən çöldə azadə

Qorxuram yanına durub-gəlməyə

“Necəsən?”, sualın sənə verməyə

Gücümü toplayıb yanına gəldim

Bir kəlmə sualı mən sənə dedim

Gülərək “yaxşıyam” cavabın dedin

O gün də könlümü sən fəth eylədin

Bəzən hay vermirsən könlüm qırılır

Göz süzüb gedərkən qəlbim ağrınır

Sevdim sevdiyimi deyə bilmədim,

Mən səni aşkarda sevə bilmədim

Sürrealizm:

Gəl sevgimi ağla, göz yaşın olum,

Süzülüb üzünə yanaqda solum,

Eşqin isbatıdır, saf göz yaşların,

İzin ver gözünə mən özüm dolum.

Ekzistensializm:

Səni olduğuntək mən qəbul etdim,

“Varlığın” varıyla səni çox sevdim.

Sən məni görəndə daim naz etdin,

Mən də o nazını, sevərək çəkdim.

Romantizm:

Hüsnünün nurundan dünya görünür,

Xəyalım səninlə fələktək dönür.

Sən mələk olubsan, mən isə aşiq,

Bu məftun ürəyim göydə döyünür.

Sufizm:

Sənin o surətin Allah damlası,

Sən gənci-nihanın, “heç” lik qalası.

Gözəllik çırağın aldın Yusifdən(ə),

Aşiqin yolunda işıq parçası.

Realizm:

Sənin bu sevgindir öldürür məni,

Lakin, mən tək ölüb, tərk etməm səni.

Susma sən qayatək kənarda durub,

Sən də kaş sevəsən səni sevəni.

Sentimentalizm :

Hislərim qarışır daim hər zaman,

Qəlbimdir dilimdə danışır inan.

Gah qorxur o birdən, gahdaki ağlar,

Sənin saf sevgini çox sevir yaman.

Modernizm :

Mən sənə baxdıqda şüurum axır,

Təbiət ilhamı beynimə yaxır,

Gözlərin gah reyhan,gah da zümrüddür,

Gahdaki ceyrandır, meşədən baxır

Həyat yuxu kimi şirin nağıldır,

Bu nağlı xətm edən, Şəhrizadı var.

Cənnət saray olmuş eşq romanında,

Sarayın sahibi istinadı var.

Məhəbbət bağçası olubdur cahan,

Nazlanır qızılgül açılır tülpan,

Bu bağda gəzmə çox, ey nazlı ceyran

Gözünün vurğunu bir səyyadı var.

Üzünün işığı ulduzdur, aydır,

Gözünün yaşları axan bir çaydır,

Qırmızı yanağı güllərə taydır,

Güllərin ətrində sanki adı var.

Gözəllər sultanı olmuş şəhzadə,

Zümrüd göz, qızıl saç incə və sadə

Nazənin yerişlə gəzir azadə

Gözəldə nazlılıq istedadı var

Cənnətdən bir mələk bugün gəlibdir

Ulduzlar öz nurun ona veribdir

O cənnət bağında nazlı çiçəkdir

Allahım sevgiylə onu dəribdir

Bu mələk açıbdı on doqquz ləçək

Həyata hüsnüylə verir o bəzək

Yaşıl göz, bəstə boy, incə və sadə

O qızıl saçına vurğundur fələk

Sənin gəlişiylə ilk bahar oldu

Saf gözəl ətirlər güllərə qondu

Bülbüllər bax sənə nəğmə oxudu

Səninçün lalədən çələng toxudu

Ad günü mübarək olsun hər zaman

Həyat olsun xoşbəxt, gözəl və asan

Xoş gəldin bu gün sən gözəl cahana

Nə yaxşı gəlmisən dünyada varsan

İradənamə...

Aşiqdir öz yarın saf qəlblə sevən

Ona pak qəlbini ərmağan edən

Eşqdir bizləri göyə qaldıran

Şəhvətdir insanı yerlərə çırpan

Gözlərim hüsnünə uzaqdan baxar

Qəlbim də içimi yandırıb, yaxar

Gözlər hamıya eyni formada baxar

Lakin, cəmi bir cüt gözə aşiq olar

Güllər hər yerə öz ətrin yayar

Ama bu gözlərim tək sənə baxar

Sənin bu eşqinlə yanıb kül oldum

Susuz bir gül kimi, kənarda soldum

Sən necə də gözəlsən, ey Allahın şah əsəri

Hüsnündən ilham alar Leonardo da Vinçi

Sən sol tərəfdən russan sağdansa alman

Bir tərəfdən talışsan bir tərəfən də ispan

Mən qərbdə Metistofeldim, şərqdəsə şeytan

Sən məni eyləsin məzlum bir insan

Mənim yarım dünyadır öz yerində fırlanır

O nurlu Günəş də ona həsrətlə baxır

Metistofel gəldi yuxuma ki, elm bəxş eyləsin

Qarşılığında da səni məndən istəsin

Razı olmadım söydüm o məlun şeytanı

Ovçuya vermərəm sənintək ceyranı

Mən səni gördükdə bu qəlbim donur

Sanki Ay iylə Günəş üz-üzə durur

Mənimçün behiştdir ayaq basdığın torpaq

O cənnətin mələyi tək sənsən ancaq

O yam-yaşıl gözlərin Allahdan paydır,

Sənə paxıllıq edən, göydəki Aydır

Müqəddəs Ruhusan uca Allahın

İşıqlı müjdəsən, səhər-sabahın

Günəştək mərkəzdə durubsan ancaq

Dünyam da başına dövrə vuracaq

Bu qarə gözlərim əridi səndə

Sönüb o kor oldu yaşıl gözündə

Mən səni bu gözlə, bu kamalla sevdim

Qəlbimi səninçün mən qurban verdim

Bu gözəl surəti incə və sadə

Bax belə xanımdır, bizim İradə

Surətin ağ appaq zanbaqdır sanki,

Mən heç vaxt gül üzlü insan görmədim.

Alnın da çiçəyə yarpaqdır sanki,

Mən heç vaxt gül üzlü canan görmədim.

Gözlərin səhləbdir sevgi bağında,

Nazlanıb süzülür görüş çağında,

Süzülüb parlayır göy qurşağında,

Mən heç vaxt gül gözlü canan görmədim.

Saçların açılmış sarı tülpandır,

Rüzgarlar saçına aşiq, heyrandır

Saçının ucları qızıl xəzandır

Mən heç vaxt gül saçlı canan görmədim

Utansan yanağın qızılgül olur,

Yanağa qırmızı al rənglər dolur,

Üzünə saçının telləri qonur,

Mən heç vaxt gül üzlü canan görmədim.

Ürəyimdə gözlərinin rəsmi var.

Gözlərimdə gülüşünün əksi var.

Surətindir qızılgüllər bağçası,

Yanağında çiçəklərin ətri var.

Mən hər gün darıxdım səndən ötəri

İstərəm mən görüm zümrüd gözləri

Gülərkən ağaran bəyaz dişləri

Yenidən görəydim biraz, ötəri

Hər gecə yuxuma qonaq gəlirsən,

Xəyalım bağçadır, sən də gəzirsən,

Hər səhər yuxudan xoşbəxt qalxıram,

Yuxuda sən məni xoşbəxt edirsən.

Dərsdə mən hər dəfə sənə baxırdım,

Səndən ilham alıb şeir yazırdım,

Bu günsə ilhamı keçmişdən aldım

Hər gecə şəklinə həsrətlə baxdım

Aşiq olmasaydım şeir yazmazdım,

Havayı təb alıb qoşma qoşmazdım,

Unudub ömürlük darıxmasaydım,

Şeir yaza-yaza mən ağlamazdım.

Həyatın nurudur bər-bəzəklərin,

Harda var belə bir dünya gözəli?!

Təravət çırağı saf çiçəklərin,

Təbiət rəngini alıb gözləri

Süzülüb üzünə ipək saçları,

Əliylə ucların edir kənarı,

Rüzgarlar saçıyla qalxır yuxarı

Harda var belə bir dünya gözəli?!

Qaşları xınadır, alnına çəkilib,

Göyərçin kirpiyi xoş xəbər gətirib,

Gözləri önündə çiçəklər əyilib,

Harda var belə bir dünya gözəli?!

Qırmızı yanağı məftun ürəkdir

Saf eşqin mehrabı, uca dirəkdir

Könlündə fırlanan ali-fələkdir

Harda var belə bir dünya gözəli?!

Şeir yazammıram artıq çox heyif

İlham pərilərim puç olub gedib

Namizəd gözəldir bəyəndi münsif

Amma O bu qəlbə olmadı nəsib

Ümidin şamları hələ də yanır

Ruhum alovlanlır yanır o cayır

Sındı bu ürəyim, yaram sızlayır

Sınan bu yaramı düzəltmir təbib

Sərin bir gecədə yum gözlərini,

İsti yorğan olsun göz qapaqların.

Baxıb ulduzlara özlədim səni,

Həkk olub səmaya pak yanaqların

Bu gecə yuxuna mən qonaq gəlim,

O ipək saçına gəl sığal çəkim,

Toxunsun təlaşla əlinə əlim,

Əlindən tutanda özümdən gedim

Sahildə əl-ələ, qol-qola gəzək,

Romantik dənizdə gəmiyə minək,

Rəqs edən dalğanı süzsün gözlərin,

Dənizə gözlərin qoy versin bəzək.

Geyinərsən qırmızını, çiçək olarsan

Sən qarə geyinib, fələk olarsan

Bəlkə də bir gün də, sən nazlı-nazlı

Ağ appaq geyinib mənim olarsan

Mən sənə vuruldum bir qış axşamı

Mən oldum hüsnünün şair, rəssamı

Lakin, sən sevmədin heç zaman məni

Ruhumda kül oldu qəlbin məramı

Qırıq qəlbim olub sevgi məkanı,

Həyatım müsibət bir eşq romanı,

Danışsam ağladar cümlə-cahanı,

Yer oynar, dağ aşar, pozar nizamı

Qəlbin qırıntıları para-paradır,

O qanlı parçalar hər məkandadır,

Diqqətli olasan özündən hər an,

Əlini kəsməsin qəlbimin camı

Gəldi yenə matəm ayı, gəl Hüseynə can ağla

Kül olginən kərbəladə eşq yolunda yan ağla

Boynu keçib nizəyə vay zülf töklüb suuretinə,

Ey nizə, bax səndə insaf olsa dur əfğan ağla

Köksünə tuş ox yağışı gəldi küfr niyzəsi düz,

Baş kəsildi o şəhd oldu, gəl yer-göytək qan ağla

Susuz lisan, quru dəhhan tək qalıb ol səhrada,

Ya Fərat, sən ləblərə ol qurbanü-dövran ağla

Ağla Fərman imama sən bəlkə Rəbbin əhv edə

Cahan olsun göz yaşından sel, tufan leysan ağla

Deyir

Şəhərin səması mavi rəng alıb

Sən demə şəhərə bu bacım gəlib

Günəşin işığı sarıya çalıb

Sən demə şəhərə gül bacım gəlib

Dənizdə dalğalar bir rəqs edirlər

Ağ güllər bir-birinə xoş söz deyirlər

İnsanlar bir-birin qəlbdən sevirlər

Sən demə şəhərə bir bacım gəlib

Gedib Naxçıvanı gəzdi dolandı

Şəruru, Babəki ona heyrandı

İndi də Bakımız güllü əlvandı

Sən demə şəhərə gül bacım gəlib

Könlümə pak isminin al surətinə yar yazılıb.

Alnıma bax qismətimə eşq üçün ol zar yazılıb

Dedi aşiq xəstə olur getməginən bu yolu sən,

Səfər oldum eşq yoluna taleyə bimar yazılıb.

Hüsnünün gül çöhrəsini xəndan alıb lə’çəyinə

Çeşminin o səbzinə bax, fəsli-bahar var yazılıb.

Ayla Günəş dərd çəkir bax vəsil olmaq niyyətinə,

Fəqət, onlar qovuşmaz çün, bu əhkam aşkar yazılıb.

Ya Fərman, sən dərd çəkirsən gecə-gündüz öz yarınçün,

Vəsl olsan yar, nə gözəl, olmasa da inkar yazılıb.

Gözümdür qəlbimin aynası inan

Qəlbimdə düşündüm səni hər zaman

Ağladım hər gecə düşündüm səni

Göz yaşımla axıb, tərk etdin məni

Ulduzlar deyildir göydə parlayan,

Sənin gözlərindir göydə sayrışan,

Qaranlıq zülməti işıqlandıran,

O parlaq gözlərə, bu canım qurban

Sən eşq dəryasının yanan damlası,

O aşiq dənizin məşuq dalğası,

Yandırdın dəryanı, könül ağası

O mahir qüdrətə, bu canım qurban

Mən dünən eşqimə rəhmət oxudum

Pampıqdan, parçadan kəfən toxudum

Bəlkə bax mən sənə orda qovuşdum

Cənnət mələyinə, bu canım qurban

Bu gün mən sevgimin məzarın qazdım

Şeirdən, qəzəldən dualar yazdım

Sənsə yaşayırsan, mən ona yandım

Sənintək gözələ, bu canım qurban

Mən bir daş sevsəydim, güllər açardı,

Çaya vurulsaydım, coşub daşardı

Ancaq, mən sevmədim heç nəyi inan

O yaşıl gözlərə, bu canım qurban

Hər gecə yuxuma qonaq gəlirsən

İtib, batacaqsan xəyal dünyamda

Sənsən saf gözümün ağı, qarası

Boğulub batırsan göz yaşlarımda

Allahın qələmi qismət yazanda,

Alnımı mən vərəq edərdim ona,

Kaş ki, o yazaydı səni alnıma,

Yalvara-yalvara səni istədim

Səni hər görəndə gözüm parlayır,

İndisə gözümdən qanlı yaş axır,

Parlayan gözlərim indi qızarır,

Ağlaya-ağlaya mən səni sevdim

Sən gələn yollara mən dustaq oldum,

Yağışlı havada palçıqtək soldum,

O yalqız yollarda toz- torpaq oldum,

Gözləyə-gözləyə mən səni sevdim.

Şairdir dəryada sözlər sultanı,

Çətindir olasan şairin yarı,

O qəzəl beyinin misra dalğası,

Batırıb dənizdə səni öldürər.

Gözlərin bənzəyir zümrüd daşına,

Qondu özgəsinin üzük qaşına,

Baxma sən könlümün qəmli yaşına,

Mənim bu sevgimə dəydi pis nəzər.

Mən səni eylədim könlümün şahı,

Göylərin ulduzu, şəmsi və mahı,

Bax səni zənn etdim sözün Allahı,

Sən məni eylədin “Qənbərtək” nökər.

Həyatın bəxtinə yazmısan həsrət,

Sən oldun özgəyə, əğyara qismət,

Gözlərim hüsnünə eləyər nifrət,

Qırılmış qəlbimsə, yenə də sevər.

Son dəfə üzümə baxıb getdin sən

O nazik qaşları çatıb getdin sən

Mənim saf eşqimi satıb getdin sən

Könlümün qiyməti gör nəyə dəyər?!

Sən dönmək istəsən məzarıma get,

Eşqimin ruhuna çoxlu dua et,

Çeşminin suyun tök, cidarıma, get

Göz yaşın qəbrimdə kəhrizə dönər.

On bir ay süründüm düz arxasıyca

Bir dəfə şans verib sevmədi məni

Telfondan şəklini silə bilmədim

O məni həyatdan silib deməli

Mən onun hüsnünü dəftərə yazdım

Sözdən gül düzəldib köksünə taxdım

Yazdığım beytləri mən heç pozmadım

O məni həyatdan pozub deməli

Onun pak qəlbini bir dəfə sevdim

Dilimdə ismini şüar eylədim

Mən onu sevməkdən heç vaxt bezmədim

Amma o sevməkdən bezib deməli

Qəlbimdə var olub eşqin təsiri

Könlümü yandırır onun surəti

Çıxarıb qəlbindən mənim sevgimi

Ayağın altına atıb deməli

Nəfsimin köləsi, qulu deyiləm

Həvəsin meylinə qadın neynirəm?!

Mən həmin o qızı qəlbdən sevirəm

Fəqət o qəlbimi qırıb deməli.

Vasifi-Rəhman ağamın sözlərinə mən qurban

Pak xütbəsinin hərfinə, kəlməsinə mən qurban

Hafizi-Qurandır Əli, Yarın yanıdır yeri

Hakimin aslanı ağa qüdrətinə mən qurban

Lisana xəttat olub təfsiri-Quranın şərhi

Ağamın kəlməsinəə, hər şərhinə mən qurban

Ağaran saqqalı sanki qarlı dağ zirvəsidir

Rəhmanın ol nişanəsi, surətinə mən qurban

O oldu şəhid, olmadı Zəhra ah-nalə qılsın

Parə qalan eşqinə yarsız qəlbinə mən qurban

Həqiqət yoludur eşqi kölgəsi də mərifət

Saf eşqi-pak meeyinə piyalinə mən qurban

Fərman düşmə sən nabələd ünvanlara bax çaşıb

Ağamın düz yollarına, məzhəbinə mən qurban

Gözəl görən qarə gözüm çeşmi-səbzə yar olsun

Hüsninə süzlüb göz yaşım axıb yadigar olsun

Mən ah-nalə çəkim neytək külə dönsün bu fələk,

Amma, Fələk səni görgəc çərxi düz pərgar olsun.

Eşqə düşüb dərd çəkirəm Arif bilər sirrimi

Məni tənqid edən cahil özü giriftar olsun

Neçə ildir məhəbbətin mən orucun tutmuşam

Yarmın saf surəti mənə ehsani-iftar olsun

Ey Fərman, yaz, yaz qələmə dərdini sən də danış

Qəzəlin olsun saf qızıl yarın da əyyar olsun

Mənim yarım sən bu nazənin yerişlə hara getdin?!

Sən bəyaz geydin libas məndən səva bir yara getdin?!

Qıydı nihan fələk canıma sərab zülflə ey canan

Bəxti qarə çiçəklər dedi, ey şair gora getdin?!

Yandım atəşi-hicran oduna ahu-zar söndü’rməz,

Eşqə sadiq bu yardan neyçün ey gül, kənara getdin?!

Qəm rüzgarına sordum səni leysan ağladı aləm,

Qəlbdə tufan qopdu, canım sən əğyar diyara getdin?!

Dedi ya Fərman, sil surətində çay olan göz yaşın

Hamı yarına vəsildir, bivəfa yar hara getdin?!

Sənin eşqinin təkcə yarını, bircə canını atıdı getdimi

Gül cəmalını saf ürəyini nurru gözləri satdı getdimi

Əsdi əllərin doldu gözlərin soldu dizlərin sındı getdimi?!

Sənə söylənən şairin sözü neçə illərə batdı getdimi?!

Mənim ürəyim səni çox sevib bağlıdır sənin gül cəmalına

Aşiqi-sərab yuxular görüb gəlim o sənin xam- xəyalına

Qəlbi-pak ilə söyləyim cavab sənin çox çətin o sualına

Gör səni sevən aşiqin özü yarı yol səni atdı getdimi?!

Gözləri bahar rəngini alıb şairin gözü həsrətin çəkir,

Saçları qızıl, qaşları kaman, ləbləri çiçək diqqətin çəkir

Rəssamın təbi fırçaya gəlir üzünə baxıb sənətin çəkir

Rəsmini çəkən rəssamın sənin şəklini baha satdı getdimi?!

Cəmalın çiçəkdir, üzün laləzar,

Yanaqda qızılgül olub bərqərar,

Surətin əfşandır, gözün də gülzar,

Hüsnündən səvayı gül qoxlayanın,

Pərən-pərən olub qəlbi qırılsın!

Xəyal dənizimə yelkən açmısan,

Dənizə mənimlə birgə dalmısan,

Qaranlıq dəryaya işıq saçmısan,

Səndən qeyrisiylə xəyal quranın,

Əqli batil olub fikri qırılsın.

Qəzəlin "qəlbi" dir dərin baxışlar,

Həbs edib könlümü haçan bağışlar?!

Misralar qışdırır sevgimi aşkar,

Səndən qeyrisinə şeir yazanın,

Əruzu məhv olub bəhri qırılsın!